Яшчэ адзін злаўмыснік абраў аб’ектам свайго замаху радзільнае аддзяленне Жыткавіцкай ЦРБ. Відаць, у дзяцінстве наслухаўся ад дарослых, што дзяцей купляюць за грошы. Вось і вырашыў гэта праверыць. Раніцай залез у адну з палат аддзялення адкуль украў 270 тысяч рублёў у адной з пацыентак з вёскі Лагвошчы. Толькі злаўмысніку рана радавацца ад таго, што яго ўяўленні маленства пра з’яўленне дзяцей апраўдаліся. Супрацоўнікі міліцыі развеюць іх у час следства імгненна, а яшчэ і нагадаюць пра тое, што браць чужога нельга.